Document ID: 31979D0979

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Οκτωβρίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Bison automatic signal enhancement seismograph, model 1575 B"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς από τους δασμούς του κοινού δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 23ης Μαρτίου 1978, η γερμανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού ή μη της συσκευής με την ονομασία "Bison automatic signal enhancement seismograph, model 1575 B" προοριζομένης να χρησιμοποιηθεί σε εκπαιδευτικούς σκοπούς στον τομέα της γεωτεχνικής και σε ερευνητικούς σκοπούς, στα πλαίσια της ανιχνεύσεως γεωλογικών δομών του υπεδάφους, σαν επιστημονικής ή μη, και, σε καταφατική περίπτωση, εάν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 20 Σεπτεμβρίου 1979, στα πλαίσια της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι απ' αυτή την εξέταση προέκυψε ότι η εν λόγω συσκευή είναι φορητός σεισμογράφος- ότι δεν διαθέτει αντικειμενικά χαρακτηριστικά που την κάνουν κατάλληλη για επιστημονική έρευνα- ότι αποτελεί, εξάλλου, αντικείμενο συνήθους χρήσεως, ιδιαίτερα σε έρευνες πετρελαίου και ορυκτών- ότι η χρήση της εν λόγω συσκευής στην προκειμένη περίπτωση δεν αρκεί να της προσδώσει το χαρακτήρα επιστημονικής συσκευής και ότι, ως εκ τούτου, δεν πρέπει να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Bison automatic signal enhancement seismograph, model 1575 B" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες στις 31 Οκτωβρίου 1979.

Labels: 3
16
1